Vispārējās tiesas 2018. gada 1. februāra rīkojums – Collins/Parlaments
(Lieta T-919/16)1
(Privilēģijas un imunitāte – Eiropas Parlamenta loceklis – Lēmums neaizstāvēt privilēģijas un imunitāti – Acīmredzami nepieņemama prasība – Acīmredzama kompetences neesamība – Acīmredzami juridiski nepamatota prasība)
Tiesvedības valoda – angļu.
Lietas dalībnieki
Prasītāja: Jane Maria Collins (Hotham, Apvienotā Karaliste) (pārstāvis: I. Anderson, solicitor)
Atbildētājs: Eiropas Parlaments (pārstāvji: S. Alonso de León un M. Dean)
Priekšmets
Pirmkārt, prasība, kas ir pamatota ar LESD 263. pantu un ar ko tiek lūgts atcelt Eiropas Parlamenta 2016. gada 25. oktobra lēmumu neaizstāvēt prasītājas imunitāti un privilēģijas, otrkārt, prasība, kura ir pamatota ar LESD 268. pantu un ar kuru tiek lūgts atlīdzināt tai šādi šķietami nodarīto kaitējumu, un, treškārt, prasība, ar ko tiek lūgts, lai Vispārējā tiesa pieņemtu nolēmumu par pieprasījumu aizstāvēt prasītājas imunitāti un privilēģijas.
Rezolutīvā daļa
Prasību noraidīt.
Jane Maria Collins sedz savus, kā arī atlīdzina Eiropas Parlamenta tiesāšanās izdevumus.
____________
1     OV C 70, 6.3.2017.